Bétera serà l'epicentre del panorama televisiu espanyol després d'acollir els V Premis Aquí Televisión
20 de octubre de 2021

• Aquest divendres 22 d'octubre a partir de les 20:00h en el Resort de Mas Camarena tindrà lloc la Gala.

• Més de 90.000 persones han votat el millor de la televisió aquest 2021 per a atorgar aquests guardons.

Bétera ha sigut el lloc triat per l'organització dels Premis Aquí Televisión que enguany ja van per la seua cinquena edició. En concret, el Resort de Mas Camarena, serà l'espai triat perquè es guardone el millor de la televisió en aquest any 2021.

Uns premis que han sigut votats per més de 90.000 espectadors que han participat a atorgar els 21 guardons que s'entregaran aquest divendres a partir de les 20:00h.

“Sens dubte, és un orgull que Aquí Televisión haja triat el nostre municipi perquè ens dóna l'oportunitat de donar a conéixer Bétera, de situar-la en el mapa i de promocionar i posar en valor el nostre patrimoni, història, cultura, tradicions i com no, les nostres festes, que volem que siguen reconegudes a nivell nacional”, ha afirmat l'Alcaldessa de Bétera, Elia Verdevío.

L'Ajuntament durant aquests dos anys que no ha pogut celebrar les seues Festes d'Agost ha continuat treballant en la línia que permeta que es consideren Festes d'Interés Turístic Nacional donat el seu caràcter inigualable i ha continuat amb la promoció de les seues Alfàbegues i els seues coets.

Per això, l'Alcaldessa de Bétera, ha volgut manar una invitació a tots i totes les assistents a la Gala perquè “visiten el nostre municipi i el coneguen perquè s'enamoraran d'ell, sobretot, de les nostres gents, hospitalàries, generoses i molt solidàries” I no ha volgut oblidar la millor de les invitacions “esteu tots i totes convidats a conéixer la Festa de les Alfàbegues aquest pròxim any 2022”.

Els V Premis Aquí Televisión seran entregats aquest divendres al millor:

A més d'un premi especial que concedeix l'organització a la Ràdio Televisió Canària pel desplegament continu i cobertura del volcà de la Palma.

Una gala que preveu rebre a més de 500 convidats que gaudiran d'espectacles musicals i que en aquesta cinquena edició homenatjarà a Raffaella Carrà.

Una gala accessible de manera online

Com no podia ser d'una altra manera la gala es podrà seguir des de totes les llars accedint o bé al perfil de la xarxa social Facebook de Aquí Televisión (@AquiTelevision) o en www.aquitelevision.com.

Els Premis Aquí Televisión s'han convertit, en tan sols cinc edicions, en els successors dels mítics TP d'Or encara que en aquest cas es té com a avantatge la votació online a través d'internet que ha aconseguit que en aquest 2021 hagen votat un total de 92.500 teleespectadors.